钦定古今图书集成/理学汇编/学行典/第278卷 > 《写怀二首》杜甫
## 钦定古今图书集成/理学汇编/学行典/第278卷 > 《写怀二首》杜甫

劳生共乾坤，何处异风俗。冉冉自趋竞，行行见拘束。
无贵贱不卑，无富贫亦足。万古一骸骨，邻家递歌哭。
鄙夫到巫峡，三岁如转烛。全命甘留滞，忘情任荣辱。
朝班及暮齿，日给还脱粟。编蓬石城东，采药山北谷。
用心霜雪间，不必条蔓绿。非关故安排，曾是顺幽独。
“达士如弦直，小人似钩曲。曲直吾不知，负暄候樵牧。”

其二

夜深坐南轩，明月照我膝。惊风翻河汉，梁栋已出日。
群生各一宿，飞动自俦匹。吾亦驱其儿，营营为私实。
天寒行旅稀，岁暮日月疾。荣名忽中人，世乱如虮虱。
古者《三皇》前，满腹志愿毕。胡为有结绳，陷此《与漆》
祸首燧人氏，厉阶董狐笔。君看灯烛张，转使飞蛾灭。
放神八极外，俛仰俱萧瑟。终契如往还，得匪合仙术。